หุ้น4ต.ค.ปิดร่วง 14.36 จุด
ดัชนีหุ้นวันที่ 4 ต.ค.ปิดที่964.22จุด ลดลง 14.36จุด หลัง้ปิดตลาดพุ่งขึ้นไปแตะระดับ 986.75จุด
4 ต.ค. 2553

ดัชนีหุ้นวันที่ 4 ต.ค.ปิดที่964.22จุด ลดลง 14.36จุด หลัง้ปิดตลาดพุ่งขึ้นไปแตะระดับ 986.75จุด
ดัชนีตลาดหลักทรัพย์แห่งประเทศไทยปิดตลาดวันที่ 4 ต.ค. 2553 ปรับตัวลดลง 14.36 จุด หรือ -1.47% ปิดที่ 964.22 จุด ซึ่งใกล้เคียงกับจุดต่ำสุดของวันที่ 963.27 จุด หลังจากเปิดตลาดปรับตัวขึ้นไปถึง 986.75 จุด และแกว่งอยู่ในกรอบแคบๆ ในการซื้อขายช่วงเช้า แต่เมื่อเปิดตลาดในช่วงบ่ายปรับลดลงอย่างต่อเนื่องจนกระทั่งปิดตลาด มูลค่าการซื้อขาย 48,926.67 ล้านบาท
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า เมื่อเทียบกับตลาดหุ้นในภูมิภาค ตลาดหุ้นไทยปรับลดลงมากกว่าตลาดอื่นๆ เนื่องจากการขายทำกำไร หุ้นขนาดใหญ่ ในกลุ่มหลัก เช่น ธนาคาร และวัสดุก่อสร้าง
อย่างไรก็ตาม มีรายงานข่าวว่า นักลงทุนเทขายหุ้นอกมา หลังจากมีข่าวลือว่า ผู้ว่าการธนนาคารแห่งประเทศไทย (ธปท.) คนใหม่ จะออกมาตรการสกัดการแข็งค่าของเงินบาท ซึ่ง นายชัย กล่าวว่า ข่าวดังกล่าวยังไม่ได้รับการยืนยัน ทำให้นักลงทุนยังคงเป็นกังวลต่อไป แต่เชื่อว่า หาก ธปท. ออกมาตรการดูแลค่าเงินบาทออกมาจะทำให้ดัชนีหุ้นผันผวนระยะหนึ่งและกลับเข้าสู่ภาวะปกติ
สำหรับแนวโน้มในวันพรุ่งนี้ นายชัย กล่าวว่า น่าจะเคลื่อนไหวอยู่ระหว่างแนวรับที่ 954-950 จุด และแนวต้านที่ 975-980 จุด